पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. डीयू के सेंट्रलाइज्ड प्री-एडमिशन ओएमआर फॉर्म में इस बार कॉलेजों का नाम नहीं है। ऐसे में कॉलेजों की आपत्ति इस बात को लेकर है कि उन्हें इस बात का अंदेशा ही नहीं रहेगा कि किस कोर्सेज में कितने फीसदी वाले, कितने छात्रों ने उनके यहां आवेदन किया है।
ऐसे में कट ऑफ बनाने के लिए लंबी एक्सरसाइज तो करनी पड़ेगी ही, साथ ही पहली और दूसरी कट ऑफ इतनी हाई जाएगी कि दाखिला न के बराबर होंगे।
एसआरसीसी के प्राचार्य तो दो टूक कहते हैं कि बोर्ड का रिजल्ट देखते हुए अंदेशे के आधार पर जारी कट ऑफ 99.75 से 100 फीसदी तक भी जा सकती है। अभी तक छात्रों से ओएमआर फार्म के माध्यम से सेंट्रलाइज्ड दाखिला आवेदन फार्म लिए जाते हैं। जिसके बाद फार्म की स्कैनिंग कर एक डाटा तैयार कराया जाता है।
इस डाटा की सीडी तैयार की जाती है, जिसमें यह स्पष्ट हो जाता है कि किस कॉलेज के किस कोर्सेज में कितनी पर्सेंटेज वाले छात्र ने दाखिले के लिए आवेदन किया है। साथ ही बोर्ड रिजल्ट की सीडी भी कॉलेजों को भेजी जाती है।
कॉलेजों के अंदर एडमिशन कमेटी इस डेटा का एनालिसिस कर विभिन्न कोर्सेज में कट ऑफ निर्धारित करके डीयू को भेजती है और डीयू प्रशासन की ओर से सभी कॉलेज कोर्सेज की कट ऑफ संयुक्त रूप से जारी की जाती है। लेकिन इस बार कॉलेजों का नाम सेंट्रलाइज्ड फार्म में शामिल न होने के कारण यह उलझन बनी है कि कॉलेज को कैसे पता कि कितने पर्सेंटेज वाले छात्र ने उसके यहां किस कोर्स में दाखिले के लिए आवेदन किया है?
कॉलेज प्राचार्यों के तर्क
देखिए हर कॉलेज एसआरसीसी, सेंट स्टीफन या हिंदू नहीं हो सकता। यह बात डीयू को भी समझनी चाहिए। कॉलेजों का नाम सेंट्रलाइज्ड फार्म में न होने से कट ऑफ काफी हाई जाएगी। जिससे तीसरी या चौथी कट ऑफ में कॉलेजों के अंदर दाखिले शुरू हो सकेंगे।'
डा.पीसी जैन, प्राचार्य, श्रीराम कॉलेज ऑफ कॉमर्स
कॉलेज का नाम सेंट्रलाइज्ड दाखिला आवेदन फार्म में न होने से कट ऑफ तय करने का प्रोसेस वाकई लंबा हो जाएगा। लेकिन चार साल का स्नातक कोर्स नया बदलाव है। वक्तके साथ यह भी दूर हो जाएंगी।'
डा. बबली मोइत्रा सर्राफ, प्राचार्य, इंद्रप्रस्थ कॉलेज फोर वूमेन
इस चार साल कोर्स रिफॉर्म में इतना बदलाव हुए हैं कि कुछ समझ नहीं आ रहा। अब अगर कॉलेज का नाम नहीं होगा तो दिक्कत तो आएगी ही। वह अपना कट ऑफ कैसे निकालेंगे।'
डा. जी.के.अरोड़ा, प्राचार्य, भीमराव आंबेडकर कॉलेज
डीयू प्रशासन का कहना
डीयू साउथ कैंपस के डायरेक्टर प्रो. उमेश राय सवाल के जवाब में ही सवाल पूछते हैं कि आप बताइए कितने कॉलेज गत वर्षों में डीयू द्वारा भेजे गए डेटे का इस्तेमाल करते थे। कुछ वर्ष पहले तो डीयू ने दाखिला आवेदन प्रक्रिया ही खत्म कर दी थी। तब भी तो कट ऑफ जारी हुई। कॉलेजों में दाखिले हुए। क्योंकि कट ऑफ बोर्ड के पिछले परिणामों और इस वर्ष के परिणामों के अलावा गत वर्ष जारी हुई कट ऑफ ट्रेंड पर निर्धारित होता है। न कि डीयू द्वारा भेजे गए कॉलेज कोर्स में हुए आवेदन पर।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mag_Deva hin_Deva mai_Deva hin_Deva bho_Deva hin_Deva bho_Deva hin_Deva hin_Deva zho_Hant eng_Latn